钦定古今图书集成/方舆汇编/职方典/第1382卷 > 《澄迈县志》
## 钦定古今图书集成/方舆汇编/职方典/第1382卷 > 《澄迈县志》

伺官亭　在分司东，公馆西。今已久废。

学前塔　为本学文峰，科目间出。明嘉靖甲寅，知县许应龙偕本学及庶士协建。

西门塔　在里桥左。元时设以镇水口。明嘉靖间，知县唐启宾重建。万历三十三年，地震倾塌。三十七年，知县周士昌命耆民李时督工重建未竣，三十八年知县曾拱璧兴工落成。双滩塔　在县西两滩之上。元时知县崔均创筑，以镇滩口为水门巨观。明正德间乡人潜掘，久崩塌无存。

那驿塔　在县南一十五里。元时傥驿都李文英用石创建，以镇水口。

锺村前塔　在县西一十三里。明弘治间，举人锺秀建，砌以镇水口。

龙光塔　在傥驿都官路。明万历四十年，李文英族人新建，以镇水口。

于利塔　在县东赴郡官路七里。明天启间寄府学庠生王一默建。